
Maswali ya kujadili

1. Je, Umejifunza nini au jambo gani la muhimu ulilokuvutia katika somo hili? Je,Una maswali?

1. Je, kugundua maana ya asili ya kifungu cha Biblia hutusaidia katika kufundisha na kuhubiri?

2. Je, unatumia mbinu gani ilikupata maaana ya asili ya kifungu cha Biblia?

3. Je, ni hatua gani za kujiamini unazopata kwa kujua kuwa Wasomi hivi leo wamepata maandishi mengi ambayo yana maneno ya asili ya maandiko?

4. Je, unatabia ya kufikiria kuhusu dhana unapojaribu kugundua maana ya asili ya kifungu cha Biblia? Je, utafanya nini iliukumbuke kuhusisha tabia na hisia?

5. Unaposhiriki katika somo la Biblia, ni njia gani ya kawaida ambayo kikundi huzungumza kuhusu “maana” ya kifungu cha Biblia? Je, wanaweka msisitizo tu kuhusu dhana au wanahusisha na hisia na tabia? Ni aina gani ya maswali unaweza kuuliza kusaidia kikundi kupata ufahamu kamili na zaidi ya maana?

6. Je, upatanisho wa Kimungu umeathiri vipi jinsi unavyotafsiri Biblia katika mazingira yako ya kitamaduni?"

7. Je, unatiwa moyo kwa namna gani kupitia mtazamo wa kanisa la kwanza kwenye maana ya asili katika uchunguzi wao wa maandiko?

8. Je, wahakiki wa fasihi ya kisasa wanaathari gani kwa jinsi wanavyotafsiri Biblia hivi leo?

9. Je, unafatilia maana ya asili ya biblia kwenye huduma zako za sasa unazofanya?
DHAMIRA YA SOMO: Njia pekee ya kuepukana na makosa ya kihermeneutiki, zitokanazo na mamlaka za kanisa, watu binafsi, mienendo ya kisiasa na mamlaka nyinginezo ni kwa kufuata maana asili ya Neno la Mungu inayotambulika kupitia mbinu ya Historia ya Sarufi.

SOMO REJEA: Katika nyakati za Martin Luther, John Tetzel (1465-1519), alifundisha kuwa mtu anaweza kutoa sadaka ya pesa kununua “Msamaha”. Sadaka hii ingeliweza kutolewa kwaajili ya kuwafutia makosa au kuwapa msamaha wafu waliokuwa kwenye tohara, kwa mujibu wa Tetzel. Maelekezo haya yalitolewa naye “mara tu sarafu inapovuma kwenye sanduku la sadaka,roho za marehemu hupata msamaha huko toharani” Martin Luther alipinga maoni haya kwa kutumia maana ya asili ya Maandiko.

MASWALI YA KUTAFAKARI
1. Una maoni gani juu ya msemo huu wa kawaida miongoni mwa watu wengi kanisani: “Mungu huwasaidia wale wanaojisaidia”
1. Thamini wazo hili la Wakristo wengi kanisani: “Ikiwa unapitia mateso utakuwa umemtendea Mungu dhambi, na kumchukiza Mungu”
1. Thamini wazo hili la Wakristo wengi kanisani: “Kama wewe ni mkristo mfanya biashara uliyefanyikiwa, unatakiwa kuwa kiongozi katika kanisa kwa sababu ni wazi, Mungu amekubariki.”
1. Tafakari juu ya wazo hili la kawaida kwa Makanisa mengi: “Wafanya biashara wa Kikristo wakati mwimgine wanapaswa kufanya maamuzi magumu ambayo hayana maana kwa Wakristo wengine , lakini wanatakiwa kutambaua kwamba ni biashara tu. Haya ni mambo yanayotakiwa kufanywa katika ulimwengu wa kibiashara iliufanyikiwe” 
1. Je, kuna mambo yamezoeleka katika kanisa lako na utamaduni wako ambayo hayatokani na maana ya asili ya Maandiko? Fafanua.
1. Je, kuna mambo uliyozoea katika maisha yako ambayo hayatokani na maana ya asili ya Maandiko?
Mambo ya Kufanya
Soma Yeremia 29:11, mwandishi alikuwa nani? Wapokeaji walikuwa akina nani? Walikabiliwa na hali gani? Je hali yao inatazamiaje kuja kwa Masihi? Je, unawezaje kuutumia mstari huu kwako na kwa kanisa lako? Je, ni kwa jinsi gani mstari huu unaweza kupotoshwa au kutumia vibaya iwapo kusudi la awali halizingatiwi? Huenda ukahitaji kitabu kinachozungumzia historia ya Yeremia, kama vile maelezo kuhusu kitabu cha Yeremia. 
Ongea na Wakristo kutoka mapokeo mengine ya makanisa ilikupata maoni yao juu ya jambo unalofanya au kanisa lako hufanya ambalo halitokani na dhamira ya asili ya mwandishi wa maandiko. Fikiri na omba juu ya kile wanachokuambia.
Kwa kuzingatia kazi iliyotangulia, lenga katika kuchunguza mazoea yako ya kila siku au wiki kwa wiki kadhaa zijazo.  Omba mtu aliyekaribu nawe akusaidie katika mchakato huu. Ni kwa kiwango gani yanategemea maadili ya utamaduni, ni kwa nini zinategemea ufahamu wako wa kusudi la asili la Maandiko? 
